作者：刘镇2
词牌/韵律：沁园春

paragraphs: 爽气西来，玉削群峰，千杉万松。
望疏林清旷，晴烟紫翠，雪边回棹，柳外闻钟。
夜月琼田，夕阳金界，倒影楼台表里空。
桥阴曲，是旧来忠定，手种芙蓉。
仙翁。
心事谁同。
付鱼鸟相望一笑中。
向月梅香底，招邀和靖，云山高处，问讯梁公。
物象搜奇，风流怀古，消得文章万丈虹。
沈吟久，想依依春树，人在江东。